ЧРЕЗ
ОБЩИНСКИ СЪВЕТ

КЪРДЖАЛИ 

ДО 

АНЕТА ГЕОРГИЕВА  
ОБЩИНСКИ СЪВЕТНИК 

ПП ВЪЗРАЖДАНЕ     
                УВАЖАЕМА ГОСПОЖО ГЕОРГИЕВА,
       Във връзка с Ваше писмо-въпрос с Вх.№347/05.09.2025 г. и Вх.№ 348/09.09.2025 г. в Община  Кърджали, относно зачестили сигнали от граждани за безстопанствено разхождащи се животни – крави, коне и други, по улиците, междублоковите пространства, детски площадки и паркове на територията на гр. Кърджали, Ви уведомявам следното:
      Кметът на общината, кметовете на кметствата или упълномощени от Кмета на общината длъжностни лица осъществяват контрол при отглеждането на животни. 
Служители на общинска администрация Кърджали, осъществяващи контролна дейност извършват системни проверки и при констатиране на нарушения съставят акт на собствениците на животните по Наредбата за реда и условията за отглеждане на селскостопански животни. 

     Идентификацията на собствениците на животните се извършва въз основа на ушната марка на животното, вписана в регистрите на съответната Областна дирекция по безопасност на храните.

     Нарушенията на разпоредбите на Наредбата за реда и условията за отглеждане на селскостопански животни се констатират с констативен протокол, еднократно предписание с фиксиран срок за изпълнение или акт за установяване на извършено административно нарушение. Актовете за установяване на административно нарушение, предписанията и констативните протоколи се съставят от Кмета на общината, кметовете на кметствата и упълномощени от Кмета на общината длъжностни лица от състава на общинската администрация.        

Установяването на административните нарушения, издаването на наказателни постановления, обжалването и изменението на същите се извършват по реда на ЗАНН. 

